Grosse strasse

Grosse strasse (Große Straße) var planlagt som den sentrale aksen i arrangementskomplekset for rikspartidagene i Nürnberg.  Gaten var planlagt av arkitekten og nazisten Albert Speer og skulle bli 60 meter bred og 2 km lang.  1,5 km av gaten ble realisert, men på grunn av krigen ble aldri paradegaten tatt i bruk.

Gaten skulle gå fra det middelalderske Kaiserburgslottet til arrangementsområdet og forbinde ”Rikspartidagbyen Nürnberg” med det ”hellige romerske riket”. Den ble dekket med 1,2 m² store granittplater.  Størrelsen på granittplatene tilsvarer to prøyssiske ”stechschritt” og Grosse Strasse var spesialdesignet for store militære oppvisninger.

I tilknytning til gaten var det planlagt tribuneanlegg på hver side, slik at konstruksjonens bredde totalt ville bli 100 meter bred.

Etter den andre verdenskrig benyttet det amerikanske luftforsvaret gaten som militær flystripe frem til 1968.  Senere har gatene blitt brukt som bl.a. parkeringsplass for et kjøpesenter og for fotballarenaen til FC Nürnberg.

Fra 1991 til 1995 ble gaten restaurert.

Se også
 Arrangementsområdene under Rikspartidagene i Nürnberg, anleggene for de tyske nazistenes partikongresser og massemønstringer på 1930-tallet

 Eksterne lenker 
 Informasjon og bilder fra Grosse strasse

Kategori:nasjonalsosialisme
Kategori:Nasjonalsosialistisk arkitektur
Kategori:Nürnberg